Зашто бих се сужњем звао
Мило Јововић 

Зашто бих се сужњем звао,
И сносио јад и плач?
Зашто бих ја робовао,
Кад Милошев имам мач?

Ето храбре моје руке,
И челично срце то,
Не ћу терет, не ћу муке,
Робом бити то је зло.

Слободицу хоћу моју,
Што је моје, то не дам, -
Гинут, паст' у љутом боју,
Сваког часа за њу знам.

Ој слободо моја мила,
Ја без тебе н'јесам жив;
Без твог маха и без крила,
Што би био соко сив?

Зашто бих се сужњем звао,
И сносио јад и плач?
Зашто бих ја робовао,
Кад Милошев имам мач?

Бар, (Црна Гора) 1901. год. , Мило Јововић, „Голуб“, број 14., у Сомбору, 15. септембра 1901., стр.
Јововићеве пјесме 1901.